ફિલ્મની નબળી કડી હુમા કુરેશી છે. તે સફેદ દાઢીવાળા રજનીકાન્તની પ્રેમિકા લાગતી નથી. હુમા કુરેશી હ્યુમન રાઇટ્સ એક્ટિવિસ્ટ અને સિંગલ મધર છે. કાલાની પત્નીની ભૂમિકામાં ઈશ્વરી રાવની સારી એક્ટિંગ છે. ગીતસંગીતને અવકાશ નથી. મુંબઈ અને ધારાવીમાં સારું શૂટિંગ થયું છે. રજનીકાન્તની સિગારેટ અથવા સિક્કાની કોઈ કારીગરી ફિલ્મમાં નથી, અહીં તે ચાર બાળકોના પિતા દર્શાવવામાં આવ્યા છે. ચાહકો માટે રજનીકાન્ત, નાના પાટેકરની સાથેસાથે કેમેરા વર્ક પણ ફિલ્મ નિહાળવાનું એક કારણ છે. ફિલ્મ ‘કબાલી’ના ડિરેક્ટર પા રંજિત ‘કાલા’ના ડિરેક્ટર છે. 166 મિનિટની આ ફિલ્મ ઘણી લાંબી છે, પણ સ્ટોરી દર્શકોને જકડી શકતી નથી. માત્ર રજનીકાન્તની એક્શન અને એક્ટિંગ જોવા માટે જ આ ફિલ્મ જોઈ શકાય. રજનીકાન્ત ડોનની ભૂમિકામાં ફિલ્મમાં છવાઈ જાય છે. (ગુજરાત ટાઇમ્સ સંકલન)